Diari Oficial de la Generalitat Valenciana


Sumari del DOGV 7860, del 29-08-2016 (2016/6533)

RESOLUCIÓ de 5 d'agost de 2016, de la Conselleria d'Hisenda i Model Econòmic per la qual s'autoritzen transferències de crèdits del capítol 1 entre programes de la Conselleria d'Educació, Investigació, Cultura i Esport, per import global de 4.687.642,86 euros. Expedient número 09.020/16-069.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7860

Data del DOGV
:   29-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6533


Data del document
:   05-08-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 5 d'agost de 2016, de la Conselleria d'Hisenda i Model Econòmic per la qual s'autoritzen transferències de crèdits del capítol 1 entre programes de la Conselleria d'Educació, Investigació, Cultura i Esport, per import global de 4.687.642,86 euros. Expedient número 09.020/16-069. [2016/6533]  
La Conselleria d'Educació, Investigació, Cultura i Esport, amb la finalitat de millorar l'ensenyament públic, planteja la necessitat de realitzar una sèrie de canvis estructurals de llocs docents, així com complementar determinats llocs de naturalesa administrativa, mitjançant la reassignació entre programes del crèdit per a despeses de personal de la conselleria, destinant disponibilitats del programa 422.30, Ensenyament Secundari, a altres programes a fi de:  
1. Avançar en el paper dels Centres de Formació, Innovació i Recursos Educatius (CEFIRES) en l'actualització didàctica i pedagògica del professorat, reforçant el desenvolupament de les capacitats i competències i impulsant el treball col·laborador del personal docent així com la seua participació en experiències d'investigació i innovació educatives i per a això es considera necessari reforçar la xarxa actual de Centres de Formació del Professorat amb la creació de tres centres nous generals i sis centres específics en matèria d'educació infantil, educació inclusiva, àmbit científic tecnològic matemàtic, àmbit humanístic i social, àmbit artístic i expressiu i àmbit plurilingüe. Per a dotar-los de personal, es proposa incrementar el capítol de despeses de personal del programa 421.60, Formació del Professorat, en 2.256.261,53 euros.  
  
2. Ampliar el nombre de llocs de caràcter docent amb funcions especifiques d'assessorament i suport tècnic per al disseny i la implantació de plans d'avaluació i millora del sistema educatiu, projectes d'innovació educativa, el desenvolupament del nou model d'educació plurilingüe, la Xarxa llibres, els plans de millora, la incorporació de noves ofertes per a la Formació Professional i les ensenyaments de règim especial i l'organització del programa de prevenció de la violència escolar, incrementant a aquest efecte la dotació del capítol 1 del programa 421.50, Avaluació, Innovació i Qualitat Educativa, en 898.670,56 euros.  
  
3. Atendre les necessitats dels centres derivades de la normativa d'atenció a la diversitat, la demanda social, la desaparició de gabinets psicopedagògics municipals i atenció logopèdica, es necessita ampliar la plantilla de professors d'Orientació Educativa i mestres d'Audició i Llenguatge dels Serveis Psicopedagògics Escolars, per això cal incrementar la dotació del capítol 1 del programa 421.30, Ordenació Educativa, per import d'1.027.993,48 euros.  
4. Dotar del personal necessari perquè els centres educatius puguen dur a terme l'increment del treball administratiu derivat de la posada en marxa del programa Xarxa Llibres i la seua continuació amb el banc de llibres, el nou procediment d'admissió d'alumnat que incrementa la llibertat per a elegir centre, incrementant per això el capítol 1 del programa 422.20, Ensenyament Primari, per import de 504.717,29 euros.  
  
A aquest efecte, i en virtut del que disposen els articles 17 i 20 i) de la Llei 11/2015, de Pressupostos de la Generalitat per a l'exercici 2016, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza una minoració de crèdit en l'aplicació 43.01.91.372.11.4 per import de 4.687.642,86 euros.  
  
Segon  
S'autoritza un increment de crèdit en les aplicacions pressupostàries i pels imports següents:  
  
Aplicació Import  
77.92.91.302.00.4 504.717,29  
86.72.51.293.30.3 1.027.993,48  
79.90.42.161.37.5 898.670,56  
37.76.15.125.04.9 2.256.261,53  
Total 4.687.642,86  
  
  
València, 5 d'agost de 2016.- El conseller d'Hisenda i Model Econòmic: Vicent Soler i Marco.